El Castell acull dijous una xerrada col·loqui sobre el nou Pla General d'Ordenació Urbana
18/06/2008 11:11:00

# El Castell acull dijous una xerrada col·loqui sobre el nou Pla General d'Ordenació Urbana

*   18/06/2008 11:11:00
*   [Imprimir](#)
*   Compartir
*    https://www.alaquas.org/documento.asp?id\_do=10615

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10615%2F0&title=Ajuntament%20d%27Alaqu%C3%A0s.%20Premsa.El%20Castell%20acull%20dijous%20una%20xerrada%20col%C2%B7loqui%20sobre%20el%20nou%20Pla%20General%20d%27Ordenaci%C3%B3%20Urbana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10615/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10615/10615_Form_4.jpg)](https://www.alaquas.org/ficheros/documentos/2008/2/10615/10615_Form_10.jpg "<a href='https://www.alaquas.org/ficheros/documentos/2008/2/10615/10615_Form_10.jpg' target=_blank><i class='fa fa-external-link' aria-hidden='true'></i>.El Castell acull dijous una xerrada col·loqui sobre el nou Pla General d'Ordenació Urbana</a>")

Hi participaran com a ponents els arquitectes redactors del nou Pla, Luis Casado Martín i Gerardo Roger Fernández Fernández

El dijous a les 19 hores a la Sala La Nova del Castell d'Alaquàs tindrà lloc una xerrada col·loqui sobre el nou Pla General d'Ordenació Urbana. Com a ponents hi participaran els dos redactors del nou Pla, Luis Casado Martín, arquitecte, urbanista i professor del Departament d'Urbanisme de la Universitat Politècnica de València i Gerardo Roger Fernández Fernández, arquitecte, urbanista i membre de l'Institut Pascual Madoz del Territori, Urbanisme i Medi Ambient de la Universitat Carlos III de Madrid.

La xerrada forma part de la programació prevista per l'Ajuntament d'Alaquàs amb motiu de l'exposició pública del nou Pla General d'Ordenació Urbana. S'hi debatrà sobre el model de ciutat que Alaquàs serà en un futur i es parlarà sobre desenvolupament sostenible, paisatge i qualitat urbana. La participació de la ciutadania en aquest col·loqui serà fonamental per informar-se sobre les fases del nou Pla General i també per formular propostes i al·legacions per millorar el projecte.

Al llarg de l'últim mes s'estan realitzant tota una sèrie de tallers i activitats per donar difusió al contingut de l'esmentat Pla, que es pot consultar en una exposició pública ubicada a la Sala La Nova del Castell fins el mes de juliol, en la que a través d'audiovisuals protagonitzats per veïns i veïnes de la ciutat, s'explica com Alaquàs ha anat transformant-se en una ciutat moderna de més de 30.000 habitants i quines seran les línies generals del nou Pla General.

El nou Pla General d'Ordenació Urbana d'Alaquàs contempla la construcció d'un total de 1010 vivendes de protecció pública i 543 de renda lliure, que vindran a satisfer la total demanda de primer accés a la vivenda de joves i l'ampliació dels equipaments públics amb la dotació de tres nous col·legis de primària i un institut de secundària en l'edifici d'exercicis espirituals "La Puríssima". La creació d'una xarxa d'aparcaments públics amb 1000 estacionaments en el Parc del Rotllet, 350 places en el Parc del Rosal i 550 places en el Parc del Dijous i la creació d'una nova albereda verda, l'Albereda de Ponent i nous parcs i jardins en les noves zones de desenvolupament industrial i residencial així com la recuperació de l'espai de les instal·lacions del Centre d'Investigació per a la Biodiversitat del Ministeri de Medi Ambient per a la creació d'un nou Parc Urbà de 1000 metres quadrats en el que s'instal·laran dotacions i nous serveis públics com un alberg juvenil i un centre de dia, són entre altres, les actuacions més importants previstes en el Pla.

L'ampliació de les instal·lacions esportives i recreatives del Terç i del Bovalar, la consolidació de la zona del parc del Dijous, la dotació de tres nous sectors industrials i la millora i ampliació de les dotacions públiques en el centre històric completen el Pla General d'Ordenació Urbana d'Alaquàs que definirà les bases del desenvolupament i el progrés d'Alaquàs i resoldrà els grans reptes de futur com són la vivenda, l'aparcament, el respecte al medi ambient, la qualitat de vida i la millora dels serveis públics.